धूमधाम से निकाली गई साईं बाबा की शोभा यात्रा, भजन संध्या आज
अमृतसर | गुरबख्शनगर स्थित न्यू साईं नगर के ओम साईं राम मंदिर से बुधवार को शोभा निकाली गई। शोभायात्रा मंदिर से शुरू होकर नवांकोट, गुरबख्श नगर, डैम गंज, हरिपुरा से दोबारा वापस मंदिर में आकर समाप्त हुई। दो दिवसीय इस धार्मिक प्रोग्राम के पहले दिन विधायक ओम प्रकाश सोनी, सुनील दत्ती, मनिंदर पाल सिंह पलासौर, परमजीत सिंह बतरा, परमजीत सिंह चोपड़ा, अकाली दल के पार्षद पवन कुमार खजूरिया, ट्विंकल स्टार पब्लिक स्कूल के प्रिंसिपल राजेश अरोड़ा, जश्न पलासौर मुख्य रूप से शामिल हुए। इस मौके पर मंदिर के प्रबंधकों राकेश सहदेव, राकेश शर्मा, अरविंद साहनी, किरनजीत सिंह हैप्पी, सूरज, अमन सैनी, प्रिंस आदि ने उपरोक्त लोगों को सिरोपा तथा साईं बाबा की तस्वीर भेंट करके सम्मानित किया। मंदिर के प्रवक्ता चेतन सहदेव ने बताया कि यात्रा के बाद लंगर लगाया गया।
hin_Deva hin_Deva